L'Ajuntament d'Alaquàs celebrarà demà el sorteig públic de les 76 parcel·les de la primera fase de la xarxa d'horts urbans
29/10/2013

# L'Ajuntament d'Alaquàs celebrarà demà el sorteig públic de les 76 parcel·les de la primera fase de la xarxa d'horts urbans

*   29/10/2013
*   [Imprimir](#)
*   Compartir
*    https://www.alaquas.org/documento.asp?id\_do=14096

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14096%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20celebrar%C3%A0%20dem%C3%A0%20el%20sorteig%20p%C3%BAblic%20de%20les%2076%20parcel%C2%B7les%20de%20la%20primera%20fase%20de%20la%20xarxa%20d%27horts%20urbans)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14096/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/14096/29102013img_0165_Form_4.jpg)](https://www.alaquas.org/ficheros/documentos/2013/2/14096/29102013img_0165_Form_10.jpg "<a href='https://www.alaquas.org/ficheros/documentos/2013/2/14096/29102013img_0165_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs celebrarà demà el sorteig públic de les 76 parcel·les de la primera fase de la xarxa d'horts urbans</a>")

El sorteig tindrà lloc a les 12 hores del matí al Saló de Plens de l'Ajuntament d'Alaquàs

Alaquàs celebrarà demà dimecres el sorteig públic de les parcel·les de la primera fase de la xarxa d'horts urbans. L'acte tindrà lloc a les 12 hores del matí al Saló de Plens de l'Ajuntament d'Alaquàs.

En aquesta primera fase s'adjudicaran un total de 76 horts urbans ubicats en la parcel·la rústica anomenada "L'Hortet de Ramon", en la partida de la Sequieta, junt a les instal·lacions municipals esportives del Terç. Aquestes parcel•les estaran destinades a horts urbans per a ús dels veïns i veïnes amb l'objectiu de fomentar entre la ciutadania la pràctica de l'agricultura.

Els horts s'adjudicaran per un període de dos anys a través de diversos procediments. Dels primers 76 horts urbans d'Alaquàs, 5 parcel·les estaran reservades per als centres educatius d'Alaquàs que ho han sol·licitat i 1 parcel·la serà per a l'Associació de Minusvàlids Artesans AMIAR, de manera que puguen incorporar l'hort urbà al programa escolar com un element imprescindible per a l'aprenentatge de diverses disciplines, explotant la seua funció educativa.

Les 70 parcel·les restants entraran en sorteig, tenint preferència les persones aturades d'Alaquàs. D'aquesta manera, s'adjudicaran un total 37 parcel·les per a aturats, 18 per al jubilats i pensionistes i 15 per al públic en general.

Totes les parcel·les s'articularan en base a un passeig central on s'instal·laran plantes aromàtiques. Hi haurà també una zona d'esbarjo amb taules i cadires per a les famílies, una aula ecològica on s'impartiran cursos de formació i jornades de sensibilització i una zona de compostatge. Paral·lelament a la seua posada en marxa, l'Ajuntament durà a terme cursos de formació i jornades de sensibilització.

La xarxa d'horts urbans d'Alaquàs tindrà una extensió en esta primera fase de 7.688 metres quadrats. La seua dotació ha estat fruït d'un acord entre l'Ajuntament i els propietaris veïns i veïnes d'Alaquàs, que han realitzat un gran esforç per a la posada en marxa d'aquesta iniciativa que pretén fomentar la participació ciutadana, el desenvolupament sostenible, l'educació ambiental i la recuperació de l'agricultura tradicional i ecològica, promovent les relacions i l'intercanvi generacional.

El Ple de la Corporació Municipal va aprovar inicialment el passat mes de març, amb els vots a favor de PSPV-PSOE, Bloc-Els Verds i regidors no adscrits i les abstencions del PP, l'Ordenança Reguladora del Procediment d'Adjudicació i Règim d'ús dels Horts Urbans Municipals d'Alaquàs. Una Comissió composada per tots els grups polítics, tècnics municipals i persones sensibilitzades amb el tema, han estat treballant en els últims mesos per a la seua posada en marxa.